***Отчет за дейността на НЧ „Развитие-1905“ с. Генерал Тошево обл. Ямбол за 2022г.***

***Народно читалище „Развитие-1905“ с. Генерал Тошево е център на културно просветната дейност на селото. Читалището ни е място където хората общуват с различни изкуства и се занимават с творчество. НЧ „Развитие-1905“ се стреми да се развива като съвременен ефективен център за Удовлетворяване потребностите на населението свързани с духовното и културно израстване,приобщаването му към световното културно наследство и информационно общество.***

***Спазвайки нормативните документи,касаещи работата на Народните Читалища изпълнявайки своите идеали и цели и тази година трябва да направим отчет на дейността си. Основни дейности в работата на читалището са: Библиотечна, културно-масова и художествена самодейност.***

***Ето каква е равносметката за отчетния период по дейности:***

***БИБЛИОТЕЧНА :***

 ***Библиотеката при читалището обслужва местното население и учениците от селото които учат в СОУ „Паисий Хилендарски“ с. Скалица.***

 ***Библиотеката разполага с 6129 тома на стойност 39748.19 лв., набавени през 2022 година 311 броя на стойност 2991.87 лв.***

***КУЛТУРНО-МАСОВА :***

 ***Читалището ни организира и тържества по повод Бабин ден,Трифон Зарезан,Сирни Заговезни, Деня на самодееца , Национален празник 3 март,Осми март,Великден,Деня на славянската писменост и българската култура – 24 май,1-ви юни – деня на детето, Деня на съединението – 6 септември,Независимостта на България 22 септември ,Ден на християнското семейство и много други свързани с културния план на читалището ни.***

***Към читалището имаме 3 самодейни състава:***

* ***Д.Т.Г. „Талашманлийски божурчета“ състояща се от 14 деца с ръководител Таня Златева Георгиева***
* ***Певческа група „Талашманлийски напеви“ с ръководител Донка Желева Стоянова***
* ***Детска група за художествено слово от 5-7 деца.***

***Всяка година на Бабинден с ритуално „поливане на бабата“ засвидетелствуваме своето уважение към доктора и медицинската сестра, които се грижат за нас,нашите деца и внуци.***

***Националния празник на България отбелязахме с поднасяне на венци и цветя на признателност пред паметника на загиналите във войните местни жители.***

***За Великден организирахме конкурс за най – красиво великденско яйце за децата от селото с много предметни награди . По повод 24 май децата оплетоха венци,рисуваха и рецитираха стихотворения.***

***Тази година за деня на детето бяха организирани много състезания и игри . Всички деца получеха награди от спонсори. През лятото организирахме лятна занималня на открито за децата от селото с различни творчески занимания.***

***За Деня на Съединението отпразнувахме със слово пред паметника на патрона на селото Генерал Стефан Тошев и празнична програма от самодейците към читалището.***

***За Деня на будителите – 1 ноември осъществихме онлайн концерт. На Бъдни вечер Коледарската група обходи из селото с песни за здраве и берекет. Конкурс за изработка на коледни картички организирахме за най-малките жители на селото с много награди и лакомства за децата.А на 25.12. в центъра на селото ни пристигна Дядо Коледа и раздаде подаръци на всички деца.***

***Гордеем се с нашите самодейци и не пропускаме да популяризираме техните успехи навсякъде,те пък от своя страна със своите отлични представения разнасят славата на читалището и селото. Участия през 2022 година на нашите самодейци:***

* ***Онлайн конкурс за стари градски песни от НЧ „Христо Ботев-1941“ с. Васильово ,общ. Тетевен – грамота за участие получи Донка Желева Стоянова.***
* ***Общински пролетен празник на хармонията и красотата „От Цветница до Гергьовден“ с. Генерал Инзово ,обл. Ямбол – Златен медал за Донка Желева Стоянова и плакет за ДТГ „Талашманлийски божурчета“ .***
* ***Грамота за участие в Националния онлайн конкурс „Престилката символ на женското начало“ от НЧ „Просвета-1921“ с. Златно поле,обл. Хасково.***
* ***Общински празник на традициите „Модата се мени,фолклорът Остава“ с. Генерал Инзово , обл. Ямбол – грамота за първо място получи Кристина Александрова за най-автентична носия и грамота за НЧ „Развитие-1905“ с. Генерал Тошево за съхранение на българския дух и традиции.***
* ***Участие във Втори национален детско-юнишески фолклорен конкурс „Златни пафти“ гр. Тутракан – грамота за ДТГ „Талашманлийски божурчета“ за високи творчески постижения и принос в съхранението и популяризирането на българските традиции.***
* ***„Събор на народната памет родолюбие“ гр. Котел – ПГ „Талашманлийски напеви“ и ДТГ „Талашманлийски божурчета“ получиха златни медали и грамоти за първо място.***
* ***Участие в Национален Тракийски фолклорен събор „Богородична стъпка“ Старазагорски минерални бани – нашите самодейци от ДТГ „Талашманлийски божурчета“ и ПГ „Талашманлийски напеви“ получеха грамоти за отлично представяне.***
* ***Международен онлайн конкурс „С песен на Коледа“ – диплом за второ място получи Донка Желева Стоянова.***
* ***Онлайн международен конкурс „С песен на Коледа“ – грамота за активно участие получи Донка Желева Стоянова.***

***През изминалата 2022 година получихме дарение от 53 тома литература от издателство „Захари Стоянов“ . Получихме и 258 тома литература на различна тематика, от хора които направиха дарения както онлайн така и лично в библиотеката.***

 ***Благодарим на всички дарители,които ни помогнаха да попълним фонда на библиотеката с нови и интересни книги.Книгите ни правят благородни,добри и щедри.Нека има повече четящи, за да пребъде словото.***

***Читалищното настоятелство в състав :***

***Председател: Иван Василев Николов***

***Зам.председател:Таня Златева Георгиева***

***И членове: Марийка Колева Георгиева, Ваня Колева Георгиева и Донка Желева Стоянова са провели десет заседания за решаване на текущи въпроси свързани с работата на читалището.***

***Това е в основни линии дейността на НЧ „Развитие-1905“ през изминалата година.***

***Наше задължение е да поддържаме искрата запалена от основателите. Нека пазим миналото и традициите, настоящето и да мислим за бъдещето на нашето читалище и самодейци.***

***Тук е мястото да изкажем нашето голямо БЛАГОДАРЯ на ръководителите на певческата група Донка Желева Стоянова и на ДТГ Таня Златева Георгиева и на всички самодейци за техния всеотдаен труд за това,че отделят от своето лично време за да поддържат самодейността в селото ни и пазят нашите традиции и фолклор.***

***Благодаря и на вас читалищните членове,дейци и радетели на българщината. Читалището ни – това средище и светилище на духа и културата, го е имало преди нас,има го сега и ще го има и занапред,благодарение на нашите общи усилия.***